[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 26.11.2008

COM(2008) 828 τελικό

2005/0237 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, για τις τροπολογίες του Ευρωπαϊκού Κοινοβουλίου στην κοινή θέση του Συμβουλίου όσον αφορά την πρόταση

ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με κοινούς κανόνες και πρότυπα για τους οργανισμούς επιθεώρησης και εξέτασης πλοίων και για τις συναφείς δραστηριότητες των ναυτικών αρχών

ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2005/0237 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, για τις τροπολογίες του Ευρωπαϊκού Κοινοβουλίου στην κοινή θέση του Συμβουλίου όσον αφορά την πρόταση

ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με κοινούς κανόνες και πρότυπα για τους οργανισμούς επιθεώρησης και εξέτασης πλοίων και για τις συναφείς δραστηριότητες των ναυτικών αρχών

(Κείμενο που παρουσιάζει ενδιαφέρον για τον ΕΟΧ)

1. Εισαγωγή

Το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ ορίζει ότι η Επιτροπή γνωμοδοτεί επί των τροπολογιών που προτείνει το Ευρωπαϊκό Κοινοβούλιο σε δεύτερη ανάγνωση. Η Επιτροπή διατυπώνει κατωτέρω την γνώμη της επί των 34 τροπολογιών που πρότεινε το Κοινοβούλιο.

2. Ιστορικό

Ημερομηνία διαβίβασης της πρότασης στο Ευρωπαϊκό Κοινοβούλιο και στο Συμβούλιο (έγγραφο COM(2005) 587 τελικό - 2005/0237COD): | 30 Ιανουαρίου 2006 |

Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής: | 13 Σεπτεμβρίου 2006 |

Ημερομηνία γνωμοδότησης της Επιτροπής των Περιφερειών: | 15 Ιουνίου 2006 |

Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: | 25 Απριλίου 2007 |

Ημερομηνία υιοθέτησης της κοινής θέσης | 6 Ιουνίου 2008 |

Ημερομηνία γνωμοδότησης του Ευρωπαϊκού Κοινοβουλίου σε δεύτερη ανάγνωση: | 24 Σεπτεμβρίου 2008 |

3. Αντικείμενο της πρότασης

Στόχος της πρότασης είναι η μεταρρύθμιση του ισχύοντος συστήματος αναγνώρισης, από την Κοινότητα, των οργανισμών που επιφορτίζονται από τα κράτη μέλη να επιθεωρούν και να πιστοποιούν την ασφάλεια των πλοίων με βάση τις διεθνείς συμβάσεις (νηογνώμονες), σύστημα το οποίο καθιερώθηκε με την οδηγία 94/57/ΕΚ (ΕΕ L 319 της 12.12.1994, σ. 20). Για την παρούσα τέταρτη κατά σειρά επικαιροποίηση της οδηγίας, χρησιμοποιήθηκε η τεχνική της αναδιατύπωσης.

Πιο συγκεκριμένα, η πρόταση αναδιατύπωσης αποβλέπει:

1. Στην ενίσχυση των συστημάτων παρακολούθησης των αναγνωρισμένων οργανισμών, με την σύσταση ενός οργανισμού πιστοποίησης των κοινών, αλλά ανεξάρτητων, συστημάτων διαχείρισης της ποιότητας που εφαρμόζουν.

2. Στην ενοποίηση του ισχύοντος διπλού συστήματος κανονικής και περιορισμένης έγκρισης, κάτι που σημαίνει ότι η έγκριση θα χορηγείται πλέον μόνον ανάλογα με την ποιότητα εξυπηρέτησης και τις καλές επιδόσεις των αντίστοιχων οργανισμών και, συνεπώς, δεν θα εξαρτάται από το μέγεθός τους.

3. Στην απλούστευση και την καλύτερη διάρθρωση των κριτηρίων κοινοτικής έγκρισης, τα οποία θα καταστούν αυστηρότερα.

4. Στη μεταρρύθμιση του συστήματος κυρώσεων, το οποίο σήμερα προβλέπει μόνον αναστολή ή ανάκληση της έγκρισης. Με την πρόταση επιδιώκεται να καθιερωθεί ένα σύστημα χρηματικών κυρώσεων, πιο βαθμιαίων και πιο αποτελεσματικών, και παράλληλα να διατηρηθεί η δυνατότητα ανάκλησης της έγκρισης στις σοβαρότερες περιπτώσεις.

5. Στην καθιέρωση της αμοιβαίας αναγνώρισης των πιστοποιητικών κλάσης μεταξύ εγκεκριμένων οργανισμών (πιστοποιητικά συμμόρφωσης προς τους τεχνικούς κανονισμούς των οργανισμών αυτών), ιδίως σε ό,τι αφορά τα πιστοποιητικά εξοπλισμών πλοίων, όταν αυτά χορηγούνται με βάση ισοδύναμα τεχνικά πρότυπα.

6. Στη αποσαφήνιση του πεδίου εφαρμογής και στη διευκόλυνση της εφαρμογής ορισμένων διατάξεων της οδηγίας.

4. Γνώμη της επιτροπησ σχετικά με τις τροπολογιεσ του ευρωπαϊκου κοινοβουλιου

4.1. Τροπολογίες που γίνονται αποδεκτές από την Επιτροπή

Η Επιτροπή αποδέχεται πλήρως τις τροπολογίες 1, 14 έως 17, 19 έως 24, 33 και 34.

Τροπολογίες που γίνονται αποδεκτές εν μέρει:

- Η Επιτροπή αποδέχεται το στοιχείο α) της τροπολογίας 8 αλλά όχι το στοιχείο β), το οποίο επαναλαμβάνει την θέση του Κοινοβουλίου κατά την πρώτη ανάγνωση, επειδή η Επιτροπή θεωρεί ότι η κοινή θέση παρέχει καταλληλότερη διατύπωση για τους λόγους που δίδονται στη γνωμοδότησή της με ημερομηνία 11 Ιουνίου 2008[1].

Τροπολογίες που γίνονται αποδεκτές επί της αρχής:

- Η Επιτροπή μπορεί να αποδεχθεί τις τροπολογίες 10,11 και 12 επί της αρχής, δεδομένου ότι ενσωματώνουν στοιχεία της δικής της πρότασης οδηγίας περί συμμόρφωσης με τις υποχρεώσεις του κράτους σημαίας. Ωστόσο, οι ορισμοί που εισάγονται με τις εν λόγω τροπολογίες πρέπει να ισχύουν μόνο για τις διατάξεις που αφορούν τις υποχρεώσεις του κράτους σημαίας.

Η Επιτροπή σημειώνει ότι το Συμβούλιο κατέληξε σε πολιτική συμφωνία σχετικά με την πρόταση οδηγίας περί των υποχρεώσεων του κράτους σημαίας. Η εν λόγω πολιτική συμφωνία αφορά το αντικείμενο των τροπολογιών 1, 10 έως 12, 14 έως 17, 19 έως 24 και 33, και συνεπώς καθιστά τις τροπολογίες αυτές περιττές στο πλαίσιο της διαδικασίας συνεννοήσεων.

4.2. Τροπολογίες που δεν γίνονται αποδεκτές από την Επιτροπή

- Η Επιτροπή απορρίπτει τις τροπολογίες 2 έως 7, 9, 13, 18 και 25 έως 32, που επαναλαμβάνουν τη θέση του Κοινοβουλίου κατά την πρώτη ανάγνωση, επειδή η Επιτροπή θεωρεί ότι η κοινή θέση παρέχει καταλληλότερη διατύπωση για τους λόγους που δίδονται στη γνωμοδότησή της με ημερομηνία 11 Ιουνίου 2008.

5. Συμπέρασμα

Δυνάμει του άρθρου 250 παράγραφος 2 της συνθήκης ΕΚ, η Επιτροπή τροποποιεί την πρότασή της υπό τους όρους που προαναφέρθηκαν.

[1] COM(2008) 370 τελικό